Phil..... notum facimus quod cum prior et conventus S. Stephani Niv. in terra sua quæ vocatur burgus S. Stephani in qua altam habent justitiam et bassam, quosdam judæos tenerent et haberent, Curia nostra attendens quod dilectus et fidelis noster Comes Nivernensis de toto comitatu suo Nivernense expulserat judæos, requisivit procuratorem dictorum prioris et conventus presentes in curia nostra quod dictos judœos de terra sua expellerent et amoverent. Qui procurator ad consilium curiæ nostræ et ad requisitionem dicti comitis voluit et consentiit quod dicti judæi de terra sua amoverentur, salvo in aliis jure dictorum religiosorum in futurum. Datum Parisius die veneris ante Annunciationem B.M. Virginis, anno Domini 1293.